సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'బాహుబలి'కి కత్తెరేయండి... కోర్టు ఆదేశాలు
రిలీజైన కొద్దిరోజుల్లోనే రూ.500 కోట్ల క్లబ్‌లోకి దూసుకెళ్లిన బాహుబలి సినిమాపైనా కొన్ని వివాదాలు చెలరేగాయి.
TNN | Updated:
Aug 20, 2015, 10:27AM IST
కొన్ని కొత్త సినిమాల విషయంలో రిలీజైన రోజునో లేదా ఆ మరునాడో సినిమాకు సంబంధించి ఏవేవో వివాదాలు, విమర్శలు వస్తుంటాయి. ఇంకొన్ని సందర్భాల్లో అవి కోర్టుల వరకూ వెళ్తాయి. ఆ వివాదం సబబే అనుకుంటే వెంటనే ఆ సినిమాలోని వివాదాస్పద సన్నివేశాల్ని తొలగించాల్సిందిగా వెంటనే కోర్టు ఆదేశాలు జారీచేస్తుంటుంది. అలాగే ప్రతిష్టాత్మకంగా తెరకెక్కి, రిలీజైన కొద్దిరోజుల్లోనే రూ.500 కోట్ల క్లబ్‌లోకి దూసుకెళ్లిన బాహుబలి సినిమాపైనా కొన్ని వివాదాలు చెలరేగాయి.
ఈ సినిమా తమిళ వెర్షన్‌లో దళితులతోపాటు అరుందడియార్ వర్గాన్ని కించపరిచేలా కొన్ని సన్నివేశాలున్నాయంటూ సినిమా రిలీజైన కొత్తలోనే ఓ వివాదం తెరపైకొచ్చింది. తమిళనాడులో బాహుబలి ప్రదర్శిస్తున్న ఓ థియేటర్ వద్ద పెట్రోలు బాంబు విసిరి తమ నిరసన వ్యక్తంచేశారు ఓ వర్గానికి చెందిన కొంతమంది ముఠా సభ్యులు. ఈ వివాదం కాస్తా కోర్టు మెట్లెక్కడంతో సినిమాలోని వివాదాస్పద దృశ్యాల్ని తొలగించాల్సిందిగా మద్రాస్ హైకోర్టుకి చెందిన మధురై బెంచ్ అన్ని జిల్లాల కలెక్టర్లకు ఆదేశాలు జారీచేసింది. కొత్తగా ప్రదర్శింపబడుతున్న సినిమాలో ఆయా దృశ్యాల్ని తొలగించారో లేదో చెక్ చేసుకోవాల్సిందిగా కోర్టు ఆ ఆదేశాల్లో పేర్కొంది. లేనిపక్షంలో థియేటర్ల యజమానులకు జరిమానా విధించడంతోపాటు ఆయా సన్నివేశాల్ని కత్తిరించడం జరుగుతుందని మధురై బెంచ్ స్పష్టం చేసింది. ఇదిలావుంటే, ఈ విషయంలో రైటర్ మధన్ కర్కి కూడా ఆడియెన్స్‌కి క్షమాపణలు చెప్పుకున్నాడు. డైలాగ్స్‌ని అపార్థం చేసుకోవడం వల్ల ఈ పొరపాటు జరిగిందని మధన్ పేర్కొన్నాడు.